《赠吴德夫》
宋代·郭忠孝

云霄拂衣早，幽意满江湖。天地英声在，风流何代无。

属辞还两汉，垂钓合三吴。倚棹伤今古，长歌击唾壶。

作者简介：（?—1128）宋河南人，字立之，学者称兼山先生。郭逵子。受《易》、《中庸》于程颐。以父荫补右班殿直。第进士，换文资。不忍去亲侧，多仕于河南筦库间。徽宗宣和间为河东路提举，坐废格盐法免。钦宗靖康初，召为军器少监，力陈追击之策，不获用。改永兴军路提点刑狱，措置保甲。金人再犯京师，忠孝分兵走太行，破之。及犯永兴，城陷死。有《兼山易解》、《四学渊源论》、《中庸说》。